I [[2010]] blev [[VHL]] stiftet som afløser for Højeste Liga som [[Rusland]]s næstbedste række, og i modsætning til sin forgænger var den nye liga også åben for ikke-russiske hold. HK Toros var blandt ligaens 20 hold og spillede den [[11. september]] [[2010]] den historiske åbningskamp mod [[Molot-Prikamje Perm]]. [[VHL 2010-11|Den første VHL-sæson]] endte med [[bronzemedalje]]r til Toros, der tabte i konferencefinalen til [[Rubin Tjumen]] med 1-4 i kampe.  De følgende to sæsoner vandt Toros [[VHL]]-mesterskabet, i [[VHL 2011-12|2011-12]] efter finalsejr på 4-1 i kampe over [[Rubin Tjumen]], og i [[VHL 2012-13|2012-13]] vandt holdet med 4-3 i kampe over [[Saryarka Karaganda]] i slutspilsfinalen. I [[VHL 2013-14|sæsonen 2013-14]] blev Toros nr. 1 i grundspillet, men tabte i semifinalen til [[Saryarka Karaganda]] med 0-4 i kampe.
Litteratur Historie Foreninger Organisationer